# Erikseen sovittuja toimenpiteitä koskeva raportti liittyen tukikelpoisuuden ehtoihin Nuorten innovatiivisten yritysten (NIY) rahoituksessa ja Deeptech accelerator (DTA) -rahoituksessa

***[toimeksiantajayrityksen nimi]***

**Raportin tarkoitus sekä käyttöä ja jakelua koskeva rajoitus**

Erikseen sovittuja toimenpiteitä koskevan raportin tarkoituksena on yksinomaan olla Innovaatiorahoituskeskus Business Finlandille (jäljempänä Rahoittaja) avuksi sen määrittelemisessä, täyttääkö [toimeksiantajayritys: nimi ja Y-tunnus] (jäljempänä Toimeksiantaja) NIY-/DTA-rahoituksen tukikelpoisuuden ehdot, eikä se välttämättä sovi muuhun tarkoitukseen. Tämä raportti on tarkoitettu yksinomaan Toimeksiantajalle ja Rahoittajalle ja muiden osapuolten ei pidä käyttää sitä eikä sitä pidä luovuttaa muille osapuolille.

**Toimeksiantajan velvollisuudet**

Toimeksiantaja ja Rahoittaja ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.

Toimeksiantaja, joka on myös vastuussa oleva osapuoli, vastaa oikeiden ja riittävien tietojen toimittamisesta tilintarkastajalle sekä tutkimus- ja kehittämistoiminnan kustannusten laskelmasta, joka on laadittu viimeisimmän vahvistetun tilinpäätöksen perusteella.

**Toimeksiannon suorittajan velvollisuudet**

Olemme suorittaneet erikseen sovittuja toimenpiteitä koskevan toimeksiannon kansainvälisen liitännäispalvelustandardin (ISRS) 4400 (uudistettu) *Erikseen sovittuja toimenpiteitä koskevat toimeksiannot* mukaisesti. Toimeksiannossa suoritamme Toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen.

Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä.

Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisi raportoitu.

*Ammatillinen etiikka ja laadunvalvonta*

Olemme riippumattomia Toimeksiantajasta niiden Suomessa noudatettavien eettisten vaatimusten mukaisesti, jotka koskevat suorittamaamme toimeksiantoa ja olemme täyttäneet muut näiden vaatimusten mukaiset eettiset velvollisuutemme.

Tilintarkastusyhteisömme soveltaa kansainvälistä laadunhallintastandardia ISQM 1, jonka mukaan tilintarkastusyhteisön on suunniteltava, otettava käyttöön ja pidettävä toiminnassa laadunhallintajärjestelmä, mukaan lukien eettisten vaatimusten, ammatillisten standardien sekä sovellettavien säädöksiin ja määräyksiin perustuvien vaatimusten noudattamista koskevat toimintaperiaatteet tai menettelytavat.

**Toimenpiteet ja havainnot**

Olemme suorittaneet jäljempänä kuvatut toimen­piteet, jotka koskevat Toimeksiantajan laskelmaa tutkimus- ja kehittämismenoista tilikaudella **dd.mm.yyyy – dd.mm.yyyy** sekä muita tukikelpoisuuden ehtoja. Toimenpiteet on sovittu Toimeksiantajan kanssa dd.mm.yyyy päivätyissä toimeksiannon ehdoissa.

|  |  |
| --- | --- |
| Toimenpiteet | Havainnot |
| 1. Yrityksen koko | |
| Pyysimme Toimeksiantajan osakasluettelon ja viimeisimmän vahvistetun tilinpäätöksen [dd.mm.yyyy].   1. Selvitimme yrityksen tilinpäätöksestä, että yrityksen    1. liikevaihto on enintään 10 milj. euroa tai    2. tase on enintään 10 milj. euroa    3. henkilöstömäärä on alle 50 vuosityöyksikköä 2. Tiedustelimme Toimeksiantajalta, onko yrityksessä tapahtunut yritysjärjestelyjä viimeisimmän vahvistetun tilinpäätöksen jälkeen. 3. Selvitimme osakasluettelosta, onko jollakin yhteisöllä tai säätiöllä yli 25 %:n omistus tai äänivalta. 4. Selvitimme, onko osakassopimuksessa ehtoja, jotka vaikuttavat omistuksesta poikkeavaan äänivaltaan, hallituksen nimitysoikeuteen tai muuhun äänivallan käyttöön. | Kohdassa a) totesimme, että yrityksen kynnysarvot *[ylittyvät / eivät ylity]*.  Kohdassa b) totesimme, että yrityksessä *[on / ei ole]* toteutettu yrityskauppoja.  Kohdassa c) totesimme, että yli 25 % omistuksia *[on / ei ole]*.  Kohdassa d) totesimme, että osakassopimuksessa *[on / ei ole]* ehtoja, jotka vaikuttavat omistuksesta poikkeavaan äänivaltaan, hallituksen nimitysoikeuteen tai muuhun äänivallan käyttöön. Jos on, mikä? |
| 2. Listaamaton yritys | |
| Tiedustelimme, käydäänkö yrityksen osakkeilla kauppaa pörssin päälistalla tai First North- tai muulla markkinapaikalla. | Totesimme, että yrityksen osakkeilla *[käydään / ei käydä]* kauppaa pörssin päälistalla tai First North- tai muulla markkinapaikalla. Jos käydään, missä? |
| 3. Yrityksen ja mahdollisten muiden konserniyritysten ikä | |
| Selvitimme yrityksen kaupparekisteriin merkitsemispäivän ja laskimme, milloin yrityksen merkitsemisestä kaupparekisteriin on kulunut viisi vuotta.  Selvitimme yrityksen konsernirakenteeseen kuuluvien yritysten kaupparekisteriin merkitsemispäivät ja laskimme, milloin yritysten merkitsemisestä kaupparekisteriin on kulunut viisi vuotta. | Totesimme, että yrityksen merkitsemisestä kaupparekisteriin on kulunut viisi vuotta dd.mm.yyyy.  Totesimme, että yrityksen konsernirakenteeseen kuuluvien yritysten merkitsemisestä kaupparekisteriin on kulunut viisi vuotta seuraavasti:  Yrityksen a) Y-tunnus: [dd.mm.yyyy], etc. |
| 4. Yrityksen taloudellinen tilanne | |
| Jos yritys on kaupparekisteriin merkitsemispäivän mukaan yli 3 vuotta vanha, selvitimme viimeisimmästä vahvistetusta tilinpäätöksestä, että omapääoma on vähintään puolet osakepääomasta.  Selvitimme yrityksen ajantasaisen tilintarkastamattoman kirjanpidon perusteella, että omapääoma on vähintään puolet osakepääomasta. | Totesimme, että yrityksen oma pääoma *[on / ei ole*] vähintään puolet osakepääomasta.  Totesimme, että yrityksen oma pääoma *[on / ei ole*] vähintään puolet osakepääomasta. |
| 5. Yrityksen perustaminen |  |
| Tiedustelimme Toimeksiantajalta, onko yritys jatkanut toisen yrityksen taloudellista toimintaa.  Hankimme käyttöömme yrityksen perustamiseen liittyvät asiakirjat (perustamisasiakirja ja kaupparekisteriote) ja selvitimme, onko yritys perustettu sulautumalla. | Totesimme, että *[yritys on jatkanut / ei ole jatkanut]* toisen yrityksen taloudellista toimintaa.  Totesimme, että *[yritystä ei ole / yritys on]* perustettu sulautumalla*.* |

|  |  |
| --- | --- |
| 6. Yrityksen t&k-menot |  |
| Hankimme käyttöömme Toimeksiantajan laatiman erillisen laskelman tutkimus- ja kehittämismenoista (Tilastokeskuksen lomake tai erillinen laskelma) ja Toimeksiantajan liiketoiminnan kuluista. Selvitimme Toimeksiantajalta, miten erillinen laskelma on laadittu ja miten t&k-menot on määritetty.  Selvitimme, ovatko edellä mainitun laskelman luvut johdettavissa kirjanpidon pääkirjatileiltä.  Laskimme kuinka monta prosenttia erillisessä tutkimus- ja kehittämis­menolaskelmassa esitetyt t&k-menot ovat Toimeksiantajan tulos­laskelmaan suoriteperusteisesti merkittyjen kulujen ja taseen pysyviin vastaaviin tilikaudella aktivoitujen menojen yhteissummasta dd.mm.yyyy päättyneellä tilikaudella, jotta voimme todeta, ovatko t&k-menot vähintään 10 % yhteissummasta.  Jos kyse on vastaperustetusta yrityksestä, jolla ei vielä ole taloudellista historiaa, vastaava 10 prosentin taso on saavutettava ensimmäisen tilikauden tilinpäätöksessä. | Totesimme, että *[t&k-menot ovat x % tuloslaskelmaan suoriteperusteisesti merkittyjen kulujen ja taseen pysyviin vastaaviin tilikaudella aktivoitujen menojen yhteissummasta, mikä on / ei ole vähintään 10 % yhteissummasta]*.    Totesimme, että kysymyksessä on vastaperustettu yritys, jonka ensimmäinen tilikausi on vielä kesken. 10 prosentin toteutuminen raportoidaan ensimmäisen tilikauden valmistuttua. |
| 7. Yrityksen voitonjako |  |
| Hankimme käyttöömme Toimeksiantajan kaikki tilinpäätökset ja yhtiökokouksen pöytäkirjat viimeisimmän tilinpäätöspäivän jälkeiseltä ajalta ja selvitimme niistä, onko Toimeksiantaja jakanut voittoja (maksanut osinkoja tai ostanut omia osakkeita). | Totesimme, että rahoituksen saaja *[on / ei ole]* jakanut voittoja sen jälkeen, kun se on perustettu. |

paikka ja aika

Tilintarkastusyhteisö

HT/KHT/JHT X:n allekirjoitus  
HT/KHT/JHT X:n nimenselvennys

Tilintarkastusyhteisön osoite ja postinumero